Мигел Ернандес
Последна песен

Превод от испански: Александър Муратов, Атанас Далчев, 1978

chitanka.info

Изписан, ала празен,

изписан е домът ми

с боите на големи

погроми и несрети.

Ще дойде от сълзите,

където бе отнесен

със пустата си маса,

с кревата си разклатен.

Целувките ще цъфнат

по белите възглавки.

И около телата

ще извиси чаршафът

могъщ и жилав повет

среднощен, ароматен.

Омразата ще стихне

зад малкия прозорец.

Ръката ще е нежна.

Дарявай ме с надежда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.